  Виталий Пронин «Удмурт дунне» газетлэн редакциез, Удмурт кун университетысь удмурт филологияя, финно-угроведениея но журналистикая институт, Удмурт Элькунысь Национальной библиотека, Удмурт Элькунысь Культурая но туризмъя министерство юрттэм улсын  2018-тӥ арын 1-тӥ ноябре ортчыто «Кунлэн воштӥськон но азинскон вакытъёсаз улосъёсысь национальной кылъёсын потӥсь ивор вӧлмытон ёзъёслэн интызы» научно-практической конференция.Конференция сӥземын «Гудыри» газетлы 100 ар но удмурт югдытӥсьлы но кун ужасьлы Иосиф Наговицынлы 130 ар тырмонлы.Ӵектӥськом таӵе ужпумъёсъя вераськыны:• Россиысь ивор вӧлмытон бусыын национальной кылъёсын потӥсь газетъёслэн-журналъёслэн интызы;• Удмурт Элькунысь кун кылъёс сярысь законлэн уж вылын шӧдӥськемез (шӧдӥськымтэез);• «Удмурт дунне» газетлэн кылдэмез, азинскемез, туннэ ужамез но азьланяз быдэсъяно ужпумъёсыз;• «Удмурт дунне» газетлэн туала ужан амалъёсыз;• Удмуртиысь кыл политика но удмурт литературной кыл;• удмурт кыл но удмурт ивор вӧлмытон ёзъёслэн кылзы (печать, радио, телевидение, удмурт Интернет сайтъёс);• литературной кыллэн нормаосыз теориын но практикаын;• ивор вӧлмытон ёзъёслэн туала кылзы: вужмон яке выльдӥськон, ӟучомон яке тюркомон;• ивор вӧлмытон ёзъёсын диалектизмъёс но выль кылъёс;• удмурт кыл рекламаын, вывескаосын, сюрес пусъёсын, топонимикаын;• удмурт диаспораослэн кылзы;• кыллюкамъёс кылдытон история но туала практика;• туала удмурт кылын выль кылъёс кылдытон;• удмурт кылын выль синтаксической конструкциос;• удмурт литератураын но печатьын редактировать карон;• мар гожъяло удмурт кыл сярысь мукет кылъёсын потӥсь СМИ-ос;• ивор вӧлмытон ёзъёслэн шонер гожъяськонъя сюлмаськонъёссы;• газетэн, оглом ивор вӧлмытонэн герӟаськем ужпумъёс.Ӧтиськом тодосчиосты, журналистъёсты, писательёсты, редакторъёсты, дышетӥсьёсты, студентъёсты но вань мылкыд карисьёсты.Куриськонъёсты ыстоно 10-тӥ октябрёзь ud-red@mail.ru почтае.Ӵектэм темаослы тупасьтэм материалъёсты оргкомитет палэнтыны быгатэ. Конференцие пыриськон - дунтэк. Сьӧрлось лыктэмъёс сюрес дунзэс асьсэос тыро.Конференция бере докладъёс огъя сборнике люкамын но Интернет ресурсын поттэмын луозы.Юалляськоно (3412) 73-33-42 телефонъя (Редакция).УД  